|  |  |
| --- | --- |
| Izina ry’ umwitozo | **Inzu y’ indoto zanjye (mu magambo cyangwa mu mashusho)** |
| Intego y’ umwitozo | * Kwiga ku mitekerereze y’abagabo n’abagore mu kugira urugo rwiza.
* Gutegura abahugurwa kugira ngo bajye bakora imyitozo nk’iyi mu rugo.
 |
| Abo uyu mwitozo ugenewe | Abaturage. |
| Ingano y’itsinda rigenewe uyu mwitozo. | Abantu bari hagati ya 20 na 25 abagore n’ abagabo bavanze. |
| Igihe giteganyijwe umwitozo ugomba kumara. | Hagati y’isaha imwe n’ebyiri. |
| Ibikoresho | Impapuro nini, marikeri, Ikayi n’ ikaramu kuri buri muntu witabiriye amahugurwa hamwe n’udupapuro duto two komeka.  |
| Imfashanyigisho | * [Diyama y’inzu y’indoto zanjye](https://www.threemountains.academy/wp-content/uploads/2018/06/House-of-my-dreams-diamond-in-Kinyarwanda.png)
* [Umuryango wishimye n’umuryango ubabaye](https://www.threemountains.academy/wp-content/uploads/2018/03/the-family-before-and-after.jpg)
* [Uko diyama y’indoto zanjye yubakwa](https://www.threemountains.academy/wp-content/uploads/2018/06/Ibishushanyo-bitatu-bivuga-ku-ndoto-za-diyama.pptx)
 |
| Aho byavuye | Byateguwe hifashishijwe [GALS](http://www.galsatscale.net/_documents/GALSOrganisationTODD.pdf) |

1. **Uko bikorwa:**

Iriburiro(iminota 10)

* Mugutangira uyu mwitozo banza wereke abahugurwa amashusho abiri imwe y’ umuryango ukize n’indi y’umuryango ukennye.
* Reka abahugurwa bagire icyo bavuga kuri ayo mashusho.
* Mu itsinda rito rigizwe n’abantu babiri cyangwa batatu, shishikariza abahugurwa gutekereza ku cyo iyo miryango ibiri ishobora kuba ikora mu buryo butandukanye. Kuba umuryango umwe ukennye undi ukaba ukize, ni gute ibyo bigira uruhare mu mibereho y’umuryango?
* Mu gusoza, bose hamwe nk’itsinda ry’abahugurwa nimuganire ku bintu by’ingenzi byatuma umuryango witeza imbere, urugero: kwizigamira no gushora, ubwumvikane hagati y’umugabo n’ umugore…

Umukoro wa buri muntu (iminota 10)

* Saba buri muntu gutekereza ku kintu bumva bishimiye n’ icyo bumva batishimiye mu rugo rwabo kuri ubu. Basabe bashushanye cyangwa bandike mu nteruro nke ku dupapuro two komeka, bakoreshe agapapuro kamwe kuri buri kintu bishimiye n’agapapuro kamwe kuri buri kintu batishimiye.
* Ongera nanone ubasabe gushushanya cyangwa kwandika impinduka bumva bifuza kubona cyangwa kuzana mu ngo zabo. Nanone basabe bakoreshe udupapuro two komeka.

Umukoro wo mu matsinda (iminota 15)

* Gabanya abahugurwa mu matsinda, abagore mu itsinda ryabo n’abagabo mu itsinda ryabo.
* Saba buri tsinda kureba ibintu bahuriyeho banga, ibyo bakunda n’ impinduka bifuza kubona.

Umukoro w’ itsinda ryose ry’ abahugurwa (hagati y’iminota 30 na 40)

* Umufashamyumvire nasabe umukorerabushake aze ashushanye diyama y’inzu y’ indoto ze ku rupapuro runini.
* Buri tsinda ritumiwe kuza imbere kwereka abandi ibyo bakunda, ibyo banga n’ impinduka bifuza kubona bavuzeho mu mukoro wabanje. Haba mu magambo cyangwa mu bishushanyo.
* Buri tsinda ribanza kuzuza *Ibyo bakunda kuri ubu* n’ *ibyo banga kuri ubu* mbere y’ uko bajya *ku byo bashaka kugeraho mu nzu y’ indoto zabo* hamwe *n’ ibyo badashaka kandi bifuza guhinduramu nzu y’ indoto zabo*.
* Nk’itsinda ryose, muganire ku gikenewe kugirango mugere ku iterambere n’impinduka.
* Saba buri muntu ku giti cye, kugereranya ibyo yifuza n’ ibyo afite kuri ubu. Ni iki bashobora gukora kugira ngo bagere kubyo bifuza?
* Noneho, baza abahugurwa uko bumva bafatanya n’abo bashakanye mu gushyira mu bikorwa uyu mwitozo. Ni gute uyu mwitozo bawushyira mu bikorwa mu ngo zabo mu guharanira impinduka nziza?
1. **Ibibazo byagufasha kuyobora ibiganiro:**
* Ni iki wahitamo guhindura mu buzima bwawe kuri ubu?
* Ni irihe tandukanirizo riri hagati y’ubuzima wifuza kubamo mu nzu y’indoto zawe ugereranyije n’ubuzima ubayemo kuri ubu?
* Mu bintu udakunda mu mibereho yawe, ni iki wifuza kwirinda cyane kurusha ibindi? Mu bintu ukunda, ni iki wifuza kugeraho cyane kurenza ibindi?
* Urakeka ko uwo mwashakanye aza kubifata gute ni mukorana uyu mwitozo mu rugo?
1. **Ubutumwa nyamukuru:**

Abagabo n’abagore bagomba gushyira hamwe kugirango bagere ku nzu y’indoto zabo no ku hazaza bashaka. Gusangizanya ibyo bakunda n’ ibyo badakunda, bakabiganiraho bigira uruhare runini mu kugira urugo rwishimye.

1. **Amabwiriza agenewe umufashamyumvire:**

|  |
| --- |
| Buri umwe wese agomba kugira uruhare muri iki kiganiro.Ntiwivange mu biganiro by'itsinda. Abantu bashobora kugira isoni iyo bacyeka ko umufashmyumvire ari kubareba. Nyuma y’umukoro wa nyuma w’itsinda ryose, umufashamyumvire agomba kuganiriza abahugurwa uburyo baza gutwara umwitozo mu rugo kuwukorana n’abo bashakanye.Niba aya mahugurwa ari maremare, saba abahugurwa gukora uyu mwitozo nk’umukoro wo murugo maze ukurikirane uko byagenze nyuma yaho.Diyama ikoreshwa kuberako ihenze cyane kandi yerekana ubukire.**Amagambo cyangwa ibishushanyo?**Uyu mwitozo ushobora gukorwa hifashishijwe ibishushanyo cyangwa amagambo, icyakorohera abahugurwa kurushaho, nicyo bakoresha. Ibi kandi bifasha abantu batazi gusoma no kwandika kwiyumva muri uyu mwitozo kandi bakumva bafite ububasha ku mishinga yabo. Ibishushanyo byabo bihita biba imishinga yabo Gushushanya kandi bifasha umuntu kuruhuka mu mutwe no gukora ibintu bibasaba gushyiraho imihati. Gushushanya bishobora kugufasha kumvikanisha igitekerezo cyawe. Imwe mu mbogamizi zo gushushanya n’uko bitwara umwanya munini kurusha kwandika. Abantu bazi kwandika no gusoma bashobora kubona ko gushushanya bigoye ugereranyije no kwandika kubera ko kwandika bitwara umwanya muto. Imbogamizi imwe iri mu kwandika nuko abatazi kwandika cyangwa gusoma batakwisanga muri uyu mwitozo.Ni byiza rero kwemerera buri muntu witabiriye amahugurwa guhitamo uburyo bumworoheye kandi yisanzuyemo.Soma iby’*igiti cy’indoto za diyama* [hano](http://www.galsatscale.net/_documents/GALSOrganisationTODD.pdf) |